José López Varela

José López Varela, nado en Ramil (Tirimol, Lugo)El Progreso, 21-1-1936, p. 1 . o 19 de decembro de 1893El Financiero, 18-1-1936, p. 5. e finado en Madrid o 8 de setembro de 1981, foi un mestre, avogado e político galego.

 Traxectoria 
Estudou o Bacharelato e Maxisterio en Lugo. Tamén foi músico na Banda de Ramil que dirixía o seu pai. Aprobou as oposicións de Maxisterio e foi destinado como mestre á Escola Nacional do Areal de Vigo en 1916. Colaborou en Galicia e foi nomeado presidente da Asociación de Mestres de Vigo en 1927.El Noticiero Gallego, 25-10-1927, p. 2. Membro do Partido Republicano Radical, foi deputado pola provincia de Pontevedra nas eleccións a Cortes Constituíntes de 1931. En novembro de 1932 aprobou as oposicións a inspector de Primeiro Ensino e foi destinado a Ourense.El Pueblo Gallego, 10-11-1932, p. 10. Volveu ser elixido deputado nas eleccións xerais de 1933.ABC, 22-11-1933 En outubro de 1931, nos debates previos da Constitución de 1931, manifestouse partidario da educación laica e do divorcio; votou en contra do sufraxio feminino. En maio de 1935 criticou en Cortes o proxecto de Lei de Prensa defendido pola CEDA elaborado orixinalmente polo ministro radical Eloy Vaquero sinalando que causaría un «enorme dano». Foi nomeado Director Xeral de Primeira Ensinanza a finais de 1935 e despois Subsecretario de Traballo e Acción Social. Nas eleccións de febreiro de 1936 integrouse na candidatura de Centro de Portela Valladares, pero non resultou elixido.

Co golpe de Estado do 18 de xullo de 1936 foi detido en Vigo. Foi separado do servizo como inspector de primeiro ensino e dado de baixa no posto en 1937.El Pueblo Gallego, 18-5-1937, p. 10. Foi sancionado economicamente polo Tribunal de Responsabilidades Políticas en 1941 e con inhabilitación de 3 anos para exercer cargo público.El Correo Gallego, 4-10-1941, p. 7. Incorporouse como profesor ao Colexio Labor. Estudou por libre a carreira de Dereito licenciándose o 6 de xuño de 1940. Cursou tamén Farmacia, licenciándose o 17 de xuño de 1941. No franquismo exerceu como avogado en Vigo. Tamén foi farmacéutico.José María García Picher cultivó desde la docencia a la política A mediados dos anos sesenta recuperou o seu posto de inspector de Ensino Primario logo dun recurso contencioso administrativo fallado no Tribunal Supremo, sendo destinado á provincia da Coruña. Xubilouse ao cabo de dous anos.

 Vida persoal 
miniatura|125px|José López Varela en 1935.
Casou en Vigo coa tamén mestra Avelina Josefa Soto Valenzuela, irmá de Xavier Soto Valenzuela, en 1923.El Progreso, 22-8-1923, p. 2.

 Notas 

 Véxase tamén 

 Bibliografía 










 Ligazóns externas 
 José López Varela. Ramil (San Xoán de Tirimol / Lugo), 1893 / ?

Categoría:Profesores de Galicia
Categoría:Avogados de Lugo

Categoría:Deputados de Galicia no Congreso dos Deputados
Categoría:Deputados nas Cortes da II República
Categoría:Nados en Lugo
Categoría:Nados en 1893
Categoría:Finados en 1981